Per moltes persones, suposa un gran esforç la selecció del millor centre. Tot i que la millor opció serà la que s’adeqüi a les necessitats de la persona que va ingressar, us aconsellem tenir en compte els següents punts:
Que el centre disposi de personal sanitari titulat (metge, equip d’infermeria, terapeuta ocupacional, psicòleg, fisioterapeuta, treballador social) per rebre una atenció integral.
Que sigui un centre que ofereixi activitats cognitives i de psicomotricitat, si pot ser tant dins com fora del centre.
Que disposi de cuina pròpia amb dietista titulada, per garantir que rebrà una alimentació adequada a les seves necessitats.
Que tingui un horari flexible de visites, així com espais interiors i exteriors on poder estar confortablement amb els familiars i amics.
Que les instal·lacions estiguin netes i ben il·luminades.